hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ta hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այսօր Վերաքննիչ դատարանը քննելու է Լոռու մարզային քննչական վարչության նախկին պետ, արդարադատության գնդապետ Թաթուլ Շուշանյանի նկատմամբ խափանման միջոց կալանք ընտրելու դեմ բերված փաստաբան Հայկ Ալումյանի բողոքը։ Պաշտպանը պահանջել է Երևան քաղաքի ընդհանուր իրավասության դատարանի 26.11.2018 թվականի որոշումը բեկանել. Թաթուլ Շուշանյանի նկատմամբ որպես խափանման միջոց ընտրված կալանքը վերացնել և նրան կալանքից ազատ արձակել:
Մինչն այս նիստը նշանակված դատական երկու նիստերը հետաձգվել են ընդհանուր իրավասության դատարանից փաստաթղթերը Վերաքննիչ դատարան չհասնելու պատճառաբանությամբ։
Թաթուլ Շուշանյանը կալանավորվել էր նոյեմբերի 26-ին Երևանի ընդհանուր իրավասության դատարանի՝ Կենտրոնի նստավայրում դատավոր Աննա Մաթևոսյանի որոշման արդյունքում։ Փաստաբան Հայկ Ալումյանը դատարանի այս որոշումը գնահատել էր երևակայությունը գերազանցող ապօրինություն և ափսոսանք էր հայտնել, որ երիտասարդ դատավորն իր կարիերան սկսել էր ապօրինությամբ։
Նշենք նաև, որ Թաթուլ Շուշանյանը կալանքից ազատ էր արձակվել 2018 թվականի հոկտեմբերի 20-ին ՔԿՀ պետի հրամանով, քանի որ այդ պահին լրացել էր վերջինիս կալանքի տակ գտնվելու ժամկետը, իսկ կալանքի ժամկետը երկարացնելու վերաբերյալ դատարանի որոշում չէր եղել:
Ընդհանուր իրավասության դատարանի որոշմամբ՝ Թաթուլ Շուշանյանն մեկ անգամ էլ կալանքից ազատ էր արձակվել գրավի կիրառմամբ, և դատարանի այս որոշումը վերաքննիչ դատարանը 2018 թվականի հունիսի 20-ին բեկանել էր՝ անթույլատրելի ճանաչելով գրավի կիրառումը և Շուշանյանը նորից կալանավորվել էր:
Վերաքննիչ բողոքում Շուշանյանի պաշտպան Հայկ Ալումյանը նշում է կալանքը վերացնելու հիմքերն ու հիմնավորումները։ Կալանքից ազատված անձը չի կարող նորից կալանավորվել նույն մեղադրանքով, եթե չեն հայտնաբերվել նոր էական հանգամանքներ, որոնք վարույթն իրականացնող մարմնին հայտնի չէին մեղադրյալին կալանքից ազատելու պահին:
, նշված է բողոքում։
Հաջորդ խախտումը, որն արձանագրել է փաստաբանն իր բողոքում , վերաբերում է մեղադրողի դատարանին արված միջնորդությանը Դատախազը դատավարական տվյալ փուլում իրավասու չէր մեղադրյալին կալանավորելու վերաբերյալ միջնորդություն ներկայացնել․
, բողոքում նշում է փաստաբանը:
Ամդրադառնալով դատարանի կողմից Թաթուլ Շուշանյանի հետագա վարքագծի վերաբերյալ կանխատեսումներին, փաստաբանը նշում է, որ դատարանը հաշվի չի առել, Շուշանյանի ազատության մեջ գտնվելու ժամանակահատվածում դրսևորած վարքագիծը։ Դատարանը, մասնավորապես, պետք է հաշվի առներ, որ մեղադրանքի կողմը չի ներկայացրել փաստեր կամ նյութեր, որոնք վկայեին, որ Շուշանյանը փորձ է կատարել խոչընդոտելու քննությանը:
, ասված է Վերաքննիչ բողոքում:
Հիշեցնենք, որ Թաթուլ Շուշանյանին մեղադրանք է առաջարդված ՀՀ քրեական օրենսգրքի 308 հոդվածի 1-ին մասով և 311 հոդվածի 4-րդ մասի 2-րդ կետով: Ըստ մեղադրանքի՝ Թաթուլ Շուշանյանը, զբաղեցնելով ՀՀ քննչական կոմիտեի Լոռու մարզային քննչական վարչության պետի պաշտոնը, քրեական աշխարհում ճանաչված «Ալավերդցի Վահագի», ինչպես նաև Վլադիմիր Դավթյանի օգտին իր լիազորությունների շրջանակում ակնհայտ ապօրինի գործողություններ կատարելու, ինչպես նաև անգործություն դրսևորելու համար «Ալավերդցի Վահագից»՝ Վահագն Աբգարյանից պահանջել ու անձամբ ստացել է առանձնապես խոշոր չափերի(7-8 հազար դոլար) կաշառք, ինչպես նաև չարաշահել է իր պաշտոնեական լիազորությունները:
«Ոչ մի դատավարական գործիք չկա Շուշանյանին նորից կալանքի տակ առնելու… Հանցավոր աշխարհի հեղինակություններ են ազատ արձակվում գրավով, դրա մեջ դատախազությունը պրոբլեմ չի տեսնում… Հանցավոր աշխարհի հեղինակություններին այնքան վտանգավոր չեն համարում, որքան իրավապահ մարմինների նախկին պաշտոնատար անձանց… », դատարանում հայտարարել էր Թաթուլ Շուշանյանի պաշտպան Հայկ Ալումյանը։
Նախորդ նյութը«Մինչև իմ տղային չբուժեն, չեմ թողնելու տանեն ծառայության». զինվորի մայր
Հաջորդ նյութը«Ակնհայտ է կառավարության քաղաքական կամքը՝ կոռուպցիայի դեմ պայքարի հարցում»
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.